Benjamin Henrichs

Benjamin Paa Kwesi Henrichs (sündinud 23. veebruaril 1997 Bocholtis) on Saksamaa jalgpallur, kes mängib kaitsja või poolkaitsjana Saksamaa kõrgliiga klubis RB Leipzig ja Saksamaa jalgpallikoondises.

Ta alustas klubikarjääri Leverkuseni Bayeris, debüteerides Saksamaa kõrgliigas 2015. aasta septembris.

2018. aasta augustis sõlmis ta viieaastase lepingu Prantsusmaa kõrgliiga klubiga Monaco. 2020. aasta juulis läks ta Monacost laenule Leipzigi, kellega sõlmis 2021. aasta aprillis püsiva lepingu.

Saksamaa jalgpallikoondises tegi Henrichs debüüdi 2016. aasta novembris MM-i valikmängus San Marino vastu. Ta võitis Saksamaa koondisega 2017. aasta FIFA konföderatsioonide karikaturniiri. 2020. aasta suveolümpiamängudel osales ta Saksamaa olümpiavõistkonna koosseisus.

Tema isa on sakslane ja ema Ghana päritolu.

Viited 

Saksamaa jalgpallurid
Leverkuseni Bayeri mängijad
AS Monaco FC jalgpallurid
RB Leipzigi mängijad
Bundesliga mängijad
Ligue 1 mängijad
Sündinud 1997